CELEX: 32017D0802
Language: hu
Date: 2017-05-10 00:00:00
Title: A Bizottság (EU) 2017/802 végrehajtási határozata (2017. május 10.) a PHMB (1600; 1.8) létező hatóanyag 5. terméktípusba tartozó biocid termékekben történő felhasználásának elutasításáról (EGT-vonatkozású szöveg. )

11.5.2017   
            
            
               HU
            
            
               Az Európai Unió Hivatalos Lapja
            
            
               L 120/29
            
         A BIZOTTSÁG (EU) 2017/802 VÉGREHAJTÁSI HATÁROZATA
   (2017. május 10.)
   a PHMB (1600; 1.8) létező hatóanyag 5. terméktípusba tartozó biocid termékekben történő felhasználásának elutasításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:
   
               (1)
            
            
               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a PHMB (1600; 1.8) hatóanyagot.
            
         
               (2)
            
            
               Sor került a PHMB (1600; 1.8) hatóanyagnak az 528/2012/EU rendelet V. mellékletében meghatározott 5. terméktípusban (ivóvíz) való felhasználása tekintetében történő értékelésére.
            
         
               (3)
            
            
               Az értékelő illetékes hatóság minőségében eljárva Franciaország 2015. november 23-án benyújtotta a Bizottságnak az értékelő jelentést és kapcsolódó ajánlásait.
            
         
               (4)
            
            
               Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2016. október 12-én megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.
            
         
               (5)
            
            
               A véleményből kitűnik, hogy az 5. terméktípusban felhasznált, a PHMB (1600; 1.8) hatóanyagot tartalmazó biocid termékek várhatóan nem felelnek meg az 528/2012/EU rendelet 19. cikke (1) bekezdésének b) pontjában meghatározott követelményeknek. E terméktípus esetében a környezeti kockázatértékelés keretében vizsgált forgatókönyvek elfogadhatatlan kockázatokat mutattak ki.
            
         
               (6)
            
            
               Ezért a PHMB (1600; 1.8) hatóanyag 5. terméktípusba tartozó biocid termékekben való felhasználását nem indokolt jóváhagyni.
            
         
               (7)
            
            
               Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
            
         ELFOGADTA EZT A HATÁROZATOT:
   1. cikk
   A PHMB (1600; 1.8) hatóanyag (EK-szám: n.a., CAS-szám: 27083-27-8 és 32289-58-0) 5. terméktípusba tartozó biocid termékekben való felhasználását a Bizottság nem hagyja jóvá.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. május 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).